《春雨寄王子》
清代·沈佳

南山终日沈烟雾，卷帘忘却湖中树。野鸟争喧沙岸旁，行人醉失溪边路。

渡头杨柳已增悲，遥怜楚客重相思。白云湖上衔杯日，为忆春风花落时。

作者简介：浙江仁和人，字昭嗣，号复斋。康熙二十七年进士。任湖广监利、安化等县知县，卒于官。治理学，出汤斌之门，宗朱熹。有《明儒言行录》、《礼乐全书》、《复斋遗集》等。